Nyctixalus pictus

Nyctixalus pictus, turut dikenali sebagai katak kayu manis, katak perang, katak perang berbintik, katak berbintik putih atau katak pokok berbintik putih, ialah spesies katak dalam keluarga Rhacophoridae. Ia terdapat di Semenanjung Melayu (termasuk di selatan Thailand), Filipina dan sebahagian Kepulauan Sunda Besar (di utara Borneo dan utara Sumatera).

Taburan
Spesies ini terdapat di Semenanjung Melayu (dari daerah paling selatan Thailand sehingga ke Semenanjung Malaysia dan Singapura), Sumatera (Indonesia), Borneo (Brunei, Malaysia dan Indonesia), dan Filipina.

Huraian
Panjang muncung-dubur Nyctixalus pictus boleh tumbuh mencapai ; Jantan sedikit kecil berbanding betina. Muncungnya tajam. Timpanumnya terlihat. Anggotanya panjang, hujung jari kaki dan jari tangan kembang membentuk ceper. Jari tangan tak berselaput sedangkan jari kaki separuh berselaput. Warnanya perang kemerahan dengan tompok putih atau kuning di tubuh.

Habitat dan pemuliharaan
Nyctixalus pictus ditemukan di semak-semak dan di lapisan bawah pokok di hutan primer dan sekunder pada ketinggian di bawah  (mencapai  di Borneo). Berudu pula berkembang di dalam lubang pokok yang terisi air (termasuk fitotelma) dan di batang reput.

Nyctixalus pictus tersebar luas tetapi jarang ditemukan. Populasinya terancam akibat kemusnahan habitat disebabkan penebangan hutan untuk pertanian dan pembalakan. Taburannya termasuk di beberapa kawasan perlindungan. Di Singapura, ia hanya terdapat di  Hutan Simpanan Bukit Timah dan Kawasan Tadahan Air Tengah.

Rujukan

pictus
Kategori:Amfibia di Brunei
Kategori:Amfibia di Indonesia
Kategori:Amfibia di Malaysia
Kategori:Amfibia di the Philippines
Kategori:Amfibia di Singapore
Kategori:Amfibia di Thailand
Kategori:Amfibia di Borneo
Kategori:Amfibia di Sumatera